ร้อนแรงทุกองศาจริงๆ สำหรับนักร้องสาวออสซี่ตัวแม่ Iggy Azalea ที่เพิ่งเสิร์ฟผลงานซิงเกิ้ลใหม่ Switch ด้วยซาวด์ดนตรีอัพบีทสุดเก๋ไก๋ แถมยังเป็นการร่วมงานกับซุปเปอร์สตาร์จากบราซิล อย่าง Anitta ซึ่งมาเพิ่มความครื้นเครงและสีสันให้กับเพลงนี้ได้อย่างลงตัว
ก่อนหน้านี้ เมื่อต้นปีที่ผ่านมา Iggy Azalea ก็เพิ่งเปิดตัวเพลงใหม่ในรอบ 3 ปี ด้วยซิงเกิ้ล Mo Bounce แล้วก็ไม่ปล่อยให้ทิ้งช่วงนาน ส่ง Switch มาเสิร์ฟต่อเนื่อง ซึ่งเพลงนี้ก็ถือเป็นซิงเกิ้ลที่สอง จาก Digital Distortion อัลบั้มใหม่ของสาวอิกกี้ด้วย!… แฟนเพลงของ Iggy Azalea รอฟังกันเต็มๆ ได้ในเร็วๆ นี้